ddrg/super_eurlex huggingface dataset:
RÅDETS AFGØRELSE af 18. december 1995 om indgåelse af en aftale mellem Det Europæiske Fællesskab og Republikken Bolivia om prækursorer og kemiske stoffer, der ofte anvendes til ulovlig fremstilling af narkotika eller psykotrope stoffer (95/567/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum, samt artikel 228, stk. 4,

under henvisning til henstilling fra Kommissionen, og

ud fra følgende betragtninger:

Den 25. september 1995 bemyndigede Rådet Kommissionen til på Fællesskabets vegne at forhandle aftaler om kontrol med prækursorer og kemiske stoffer med medlemsstaterne i Organisationen af Amerikanske Stater, først og fremmest de lande, der har tiltrådt Cartagena-aftalen; på grundlag af denne bemyndigelse har Kommissionen den 13. november 1995 afsluttet forhandlinger med Republikken Bolivia;

aftalen mellem Det Europæiske Fællesskab og Republikken Bolivia om prækursorer og kemiske stoffer, der ofte anvendes til ulovlig fremstilling af narkotika eller psykotrope stoffer, bør godkendes;

det er hensigtsmæssigt, at Rådet bemyndiger Kommissionen til, i samråd med et særligt, af Rådet udpeget udvalg, på Det Europæiske Fællesskabs vegne at godkende ændringer i de tilfælde, hvor aftalen rummer bestemmelser om, at ændringer skal vedtages af Den Blandede Opfølgningsgruppe; en sådan bemyndigelse skal begrænses til ændringer af aftalens bilag, for så vidt det drejer sig om stoffer, der allerede er omfattet af fællesskabslovgivningen om prækursorer og kemiske stoffer -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Republikken Bolivia om prækursorer og kemiske stoffer, der ofte anvendes til ulovlig fremstilling af narkotika eller psykotrope stoffer, godkendes herved på Fællesskabets vegne.

Aftalens ordlyd er knyttet til denne beslutning.

Artikel 2

Formanden for Rådet bemyndiges hermed til at udpege den person, der er beføjet til at undertegne aftalen.

Artikel 3

Formanden for Rådet deponerer på Fællesskabets vegne det instrument, der er omhandlet i aftalens artikel 12 (1).

Artikel 4

1. I Den Blandede Opfølgningsgruppe, der er omhandlet i aftalens artikel 9, repræsenteres Fællesskabet af Kommissionen, bistået af repræsentanter for medlemsstaterne.

2. Kommissionen bemyndiges til på Fællesskabets vegne at godkende de ændringer af bilagene til aftalen, der vedtages af Den Blandede Opfølgningsgruppe efter proceduren i aftalens artikel 10.

Kommissionen bistås i udførelsen af dette arbejde af et særligt udvalg, som er udpeget af Rådet, og som skal udarbejde en fælles holdning.

3. Den i stk. 2 omhandlede bemyndigelse er begrænset til de stoffer, der allerede er omfattet af den relevante fællesskabslovgivning om prækursorer og kemiske stoffer.

Artikel 5

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 18. december 1995.

På Rådets vegne

J. BORRELL FONTELLES

Formand

(1) Datoen for aftalens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
KOMMISSIONENS BESLUTNING af 6. december 1995 om ændring af beslutning 95/119/EF om visse beskyttelsesforanstaltninger over for fiskerivarer med oprindelse i Japan (Tekst af betydning for EØS) (95/537/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved akten vedrørende Østrigs, Finlands og Sveriges tiltrædelse, særlig artikel 19, og

ud fra følgende betragtninger:

Efter at have fået kendskab til alvorlige sundheds- og kontrolmangler for fiskerivarer i Japan, vedtog Kommissionen beslutning 95/119/EF (2) for at suspendere indførslen af sådanne varer med oprindelse i Japan;

en gruppe af eksperter fra Kommissionen har for nylig udført en inspektion i Japan med henblik på at evaluere foranstaltninger taget af de japanske myndigheder; på baggrund af rapporten fra ekspertgruppen er det nødvendigt at bibeholde beskyttelsesforanstaltninger fastlagt vedrørende toskallede bløddyr, pighuder, sækdyr og havsnegle i enhver form;

det er derfor nødvendigt at ændre beslutning 95/119/EF i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Artikel 1 i beslutning 95/119/EF erstattes med følgende tekst:

»Artikel 1

Medlemsstaterne skal forbyde indførsel af toskallede bløddyr, pighuder, sækdyr og havsnegle i enhver form med oprindelse i Japan.«

Artikel 2

Medlemsstaterne ændrer de foranstaltninger, de anvender ved import, for at bringe dem i overensstemmelse med denne beslutning. De underretter Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 6. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 80 af 8. 4. 1995, s. 56.
KOMMISSIONENS BESLUTNING af 28. november 1995 om anden ændring af beslutning 95/33/EF om godkendelse af dele af det finske program for gennemførelse af artikel 138, 139 og 140 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse (Kun den finske udgave er autentisk) (95/529/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til akten vedrørende vilkårene for Republikken Østrigs, Republikken Finlands og Kongerigets Sveriges tiltrædelse, særlig artikel 138, og

ud fra følgende betragtninger:

Den 26. oktober 1994 underrettede Finland i henhold til nævnte akts artikel 143 Kommissionen om det finske program for gennemførelse af aktens artikel 138, 139 og 140 om støtte til en række produkter og aktiviteter i perioden 1995-1999;

dele af dette program, som ændret ved skrivelse af 16. december 1994, blev godkendt ved Kommissionens beslutning 95/33/EF (1), ændret ved beslutning 95/330/EF (2);

den 13. september 1995 indgav Finland i henhold til nævnte akts artikel 143 en anmodning om Kommissionens bemyndigelse til at ændre programmet, således at det også omfatter visse frugter og svampe, der ikke var medtaget i beslutning 95/33/EF; i nævnte beslutnings artikel 3, stk. 3, henvises til eventuelt senere beslutninger for produkter, der ikke var omfattet; anmodninger om støtte for visse frugter og svampe er i overensstemmelse med tiltrædelsesakten, særlig artikel 138; støtten er baseret på de producerede mængder, men da den kun gælder for et år, kan den anses for at være i overensstemmelse med principperne i reformen af den fælles landbrugspolitik -

VEDTAGET FØLGENDE BESLUTNING:

Artikel 1

Følgende føjes til skemaet »Produktionsbaseret støtte« under »Alle regioner« i bilag I til beslutning 95/33/EF:

>TABELPOSITION>

Artikel 2

Denne beslutning er rettet til Republikken Finland.

Udfærdiget i Bruxelles, den 28. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 43 af 25. 2. 1995, s. 56.

(2) EFT nr. L 191 af 12. 8. 1995, s. 37.
RÅDETS BESLUTNING af 5. december 1995 om ændring af forordning (EØF) nr. 2847/93 og beslutning 89/631/EØF for så vidt angår fristen for iværksættelse af visse pilotprojekter vedrørende løbende bestemmelse af Fællesskabets fiskerfartøjers position og Fællesskabets finansielle deltagelse i udgifterne til gennemførelse heraf (95/524/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Som følge af forsinkelser i iværksættelsen af pilotprojekter vedrørende et jord- eller satellitbaseret system med løbende bestemmelse af Fællesskabets fiskerfartøjers position, som omhandlet i artikel 3, stk. 2, i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (3), har en række medlemsstater anmodet om forlængelse af den pågældende periode;

disse medlemsstater bør have en yderligere frist til at afslutte deres pilotprojekter, således at disse får fuld nyttevirkning;

følgelig bør den dato, på hvilken Rådet træffer beslutning om anvendelse af systemet med løbende bestemmelse som omhandlet i artikel 3, stk. 1, i forordning (EØF) nr. 2847/93, udskydes;

for at gøre det muligt for de berørte medlemsstater at tilpasse programmeringen af udgifterne til gennemførelse af deres pilotprojekter i overensstemmelse hermed, bør der ske en tilpasning af den periode, der er omhandlet i artikel 2a, stk. 2, i Rådets beslutning 89/631/EØF af 27. november 1989 om Fællesskabets finansielle deltagelse i medlemsstaternes udgifter til at sikre overholdelse af fællesskabsordningen for bevarelse og forvaltning af fiskeressourcerne (4), samt af fristen for medlemsstaternes indsendelse af ansøgninger om godtgørelse i forbindelse med ovennævnte pilotprojekter -

VEDTAGET FØLGENDE BESLUTNING:

Artikel 1

I forordning (EØF) nr. 2847/93 foretages følgende ændringer:

1) I artikel 3, stk. 1, ændres datoen »den 1. januar 1996« til »den 1. juli 1996«.

2) I artikel 3, stk. 2, ændres datoen »den 30. juni 1995« til »den 31. december 1995«.

Artikel 2

I beslutning 89/631/EØF foretages følgende ændringer:

1) I artikel 2a, stk. 2, ændres datoen »den 1. juni 1995« til »den 31. december 1995«.

2) I punkt 4 i bilag A ændres datoen »den 1. oktober 1995« til »den 30. april 1996«.

Artikel 3

Denne beslutning er rettet til medlemsstaterne.

Udfærdiget i Bruxelles, den 5. december 1995.

På Rådets vegne

J. A. GRIÑÁN

Formand

(1) EFT nr. C 313 af 24. 11. 1995, s. 6.

(2) EFT nr. C 308 af 20. 11. 1995.

(3) EFT nr. L 261 af 20. 10. 1993, s. 1.

(4) EFT nr. L 364 af 14. 12. 1989, s. 64. Beslutningen er senest ændret ved beslutning 94/207/EF (EFT nr. L 101 af 20. 4. 1994, s. 9).
EUROPA-PARLAMENTETS AFGØRELSE af 5. april 1995 om meddelelse af decharge til bestyrelsen for Det Europæiske Institut til Forbedring af Leve- og Arbejdsvilkårene for gennemførelsen af dets budget for regnskabsåret 1993 (95/224/EF)

EUROPA-PARLAMENTET,

- der henviser til EF-traktaten, særlig artikel 206,

- der henviser til årsregnskabet fra Det Europæiske Institut til Forbedring af Leve- og Arbejdsvilkårene og Revisionsrettens beretning herom (1),

- der henviser til Rådets henstilling af 20. marts 1995 (C4-0096/95),

- der henviser til betænkning fra Budgetkontroludvalget (A-0050/95),

1. tager følgende tal fra årsregnskabet for Det Europæiske Institut til Forbedring af Leve- og Arbejdsvilkårene til efterretning:

>TABELPOSITION>

2. henstiller, at der ved Instituttet udpeges en finansinspektør på deltid, som skal arbejde under Kommissionens finansinspektør med henblik på at begrænse den overdrevne anvendelse af forskudsordningen;

3. opfordrer bestyrelsen til fortsat at forbedre Instituttets omkostnings-, beregnings- og kontrolsystem ved så vidt muligt at henføre udgifter til personale, tjenesterejser og publikationer til de enkelte projekter;

4. anmoder også bestyrelsen om at forbedre procedurerne for projektevaluering i overensstemmelse med Revisionsrettens henstillinger, især i spørgsmålet om de enkelte projekters nytteværdi i forhold til omkostningerne;

5. anser det for meget vigtigt at undgå overlapninger mellem Instituttets aktiviteter og aktiviteterne inden for Kommissionen og andre fællesskabsorganer med nært beslægtede ansvarsområder; opfordrer derfor Kommissionen til at forelægge en rapport for Parlamentet inden den 31. august 1995 om samordningen og tilrettelæggelsen af Unionens aktiviteter på de berørte områder og forelægge de nødvendige forslag med henblik på at sikre større komplementaritet og effektivitet i forhold til omkostningerne;

6. anmoder Kommissionen om senest den 12. maj 1995 at forelægge Parlamentet oplysninger om resultaterne af behandlingen af den irske regerings forslag vedrørende ejendomsretten til den grund, hvorpå Instituttets nye bygning er opført;

7. meddeler på grundlag af Revisionsrettens beretning decharge til bestyrelsen for Det Europæiske Institut til Forbedring af Leve- og Arbejdsvilkårene for gennemførelsen af budgettet for regnskabsåret 1993;

8. pålægger sin formand at sende denne afgørelse til bestyrelsen for Det Europæiske Institut til Forbedring af Leve- og Arbejdsvilkårene, Rådet, Kommissionen og Revisionsretten samt at sørge for, at den offentliggøres i De Europæiske Fællesskabers Tidende (L-udgaven).

Generalsekretær

Enrico VINCI

Formand

Klaus HÄNSCH

(1) EFT nr. C 387 af 31. 12. 1994, s. 1.
RÅDETS AFGØRELSE af 22. december 1995 om indgåelse af fiskeriaftalen i form af et godkendt protokollat, en brevveksling, en noteveksling og bilag hertil mellem Det Europæiske Fællesskab og Canada i tilknytning til NAFO-konventionen (95/586/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43 sammenholdt med artikel 228, stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Fællesskabet og Canada har forpligtet sig til i højere grad at samarbejde om bevarelse og rationel forvaltning af fiskebestandene, især inden for rammerne af Organisationen for Fiskeriet i det Nordvestlige Atlanterhav (NAFO);

med henblik på et øget samarbejde på dette område er Fællesskabet og Canada blevet enige om at samarbejde yderligere om forvaltningsordninger for arter, der er omfattet af NAFO-konventionen, navnlig hellefisk;

resultatet af deres drøftelser er gengivet i fiskeriaftalen i form af et godkendt protokollat, en brevveksling, en noteveksling og bilag hertil mellem Det Europæiske Fællesskab og Canada i tilknytning til NAFO-konventionen, som blev undertegnet den 20. april 1995;

det er i Fællesskabets interesse at godkende aftalen -

TRUFFET FØLGENDE AFGØRELSE:

Artikel 1

Fiskeriaftalen i form af et godkendt protokollat, en brevveksling, en noteveksling og bilag hertil mellem Det Europæiske Fællesskab og Canada i tilknytning til NAFO-konventionen godkendes.

De i stk. 1 nævnte tekster er knyttet til denne afgørelse.

Artikel 2

Den i artikel 1 nævnte aftale indgås på Fællesskabets vegne (3).

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand

(1) EFT nr. C 239 af 14. 9. 1995, s. 8.

(2) Udtalelse afgivet den 15. december 1995 (endnu ikke offentliggjort i Tidende).

(3) Datoen for aftalens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
RÅDETS BESLUTNING af 22. december 1995 om bemyndigelse af Kongeriget Spanien til at videreføre aftalen om de gensidige fiskeriforbindelser med Den Sydafrikanske Republik indtil den 7. marts 1996 (95/587/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 167, stk. 3,

under henvisning til forslag fra Kommissionen, og

ud fra følgende betragtninger:

Aftalen vedrørende de gensidige fiskeriforbindelser mellem regeringen for Kongeriget Spanien og regeringen for Den Sydafrikanske Republik, som blev undertegnet den 14. august 1979, trådte i kraft den 8. marts 1982 for en første periode på ti år; aftalen forbliver derefter i kraft på ubestemt tid, såfremt den ikke opsiges med tolv måneders varsel;

i henhold til tiltrædelsesaktens artikel 167, stk. 2, berøres de rettigheder og forpligtelser, der følger af fiskeriaftaler, som Kongeriget Spanien har indgået med tredjelande, ikke i den periode, hvor bestemmelserne i disse aftaler opretholdes midlertidigt;

i medfør af artikel 167, stk. 3, i nævnte akt vedtager Rådet inden udløbet af gyldighedsperioden for de fiskeriaftaler, som Kongeriget Spanien har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelser for perioder på højst et år; ovennævnte aftale er videreført indtil den 7. marts 1995 (1);

for at undgå en afbrydelse af fiskeriaktiviteterne fra de berørte fællesskabsfartøjer bør Kongeriget Spanien bemyndiges til at videreføre nævnte aftale indtil den 7. marts 1996 -

VEDTAGET FØLGENDE BESLUTNING:

Artikel 1

Kongeriget Spanien bemyndiges til at videreføre aftalen om de gensidige fiskeriforbindelser med Den Sydafrikanske Republik, der trådte i kraft den 8. marts 1982, indtil den 7. marts 1996.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand

(1) EFT nr. L 142 af 7. 6. 1994, s. 30.
RÅDETS BESLUTNING af 22. december 1995 om bemyndigelse af Den Portugisiske Republik til at videreføre aftalen om de gensidige fiskeriforbindelser med Den Sydafrikanske Republik indtil den 7. marts 1996 (95/588/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 354, stk. 3,

under henvisning til forslag fra Kommissionen, og

ud fra følgende betragtninger:

Aftalen vedrørende de gensidige fiskeriforbindelser mellem regeringen for Den Portugisiske Republik og regeringen for Den Sydafrikanske Republik, som blev undertegnet den 9. april 1979, trådte i kraft samme dag for en første periode på ti år; aftalen forbliver derefter i kraft på ubestemt tid, såfremt den ikke opsiges med tolv måneders varsel;

i henhold til tiltrædelsesaktens artikel 354, stk. 2, berøres de rettigheder og forpligtelser, der følger af fiskeriaftaler, som Den Portugisiske Republik har indgået med tredjelande, ikke i den periode, hvor bestemmelserne i disse aftaler opretholdes midlertidigt;

i medfør af artikel 354, stk. 3, i nævnte akt vedtager Rådet inden udløbet af gyldighedsperioden for de fiskeriaftaler, som Den Portugisiske Republik har indgået med tredjelande, passende afgørelse med henblik på videreførelse af de fiskeriaktiviteter, der følger af nævnte aftaler, herunder eventuelt forlængelse for perioder på højst et år; ovennævnte aftale er videreført indtil den 7. marts 1995 (1);

for at undgå en afbrydelse af fiskeriaktiviteterne fra de berørte fællesskabsfartøjer bør Den Portugisiske Republik bemyndiges til at videreføre nævnte aftale indtil den 7. marts 1996 -

VEDTAGET FØLGENDE BESLUTNING:

Artikel 1

Den Portugisiske Republik bemyndiges til at videreføre aftalen om de gensidige fiskeriforbindelser med Den Sydafrikanske Republik, der trådte i kraft den 9. april 1979, indtil den 7. marts 1996.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand

(1) EFT nr. L 142 af 7. 6. 1994, s. 31.
RÅDETS OG KOMMISSIONENS AFGØRELSE af 4. december 1995 om indgåelse af tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side (95/559/EF, Euratom)

RÅDET FOR DEN EUROPÆISKE UNION OG KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 238 sammenholdt med artikel 228, stk. 2, andet punktum, og stk. 3, andet afsnit,

under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,

under henvisning til forslag fra Kommissionen,

under henvisning til samstemmende udtalelse fra Europa-Parlamentet (1),

under henvisning til Rådets godkendelse i henhold til artikel 101 i traktaten om oprettelse af Det Europæiske Atomenergifællesskab, og

ud fra følgende betragtninger:

Europa-Rådet gav på mødet i København den 21. og 22. juni 1993 udtryk for ønsket om, at de associerede lande i Central- og Østeuropa med udgangspunkt i de programmer, som EFTA-staterne allerede kan deltage i, skal kunne deltage i nye fællesskabsprogrammer;

Kommissionen har på vegne af Det Europæiske Fællesskab og Det Europæiske Atomenergifællesskab forhandlet en tillægsprotokol til Europaaftalen med Republikken Ungarn -

TRUFFET FØLGENDE AFGØRELSE:

Artikel 1

Tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side, undertegnet den 13. juli 1995, godkendes på vegne af Det Europæiske Fællesskab og Det Europæiske Atomenergifællesskab.

Teksten til tillægsprotokollen er knyttet som bilag til denne afgørelse.

Artikel 2

Rådet fastlægger Fællesskabets holdning i Associeringsrådet på forslag af Kommissionen i overensstemmelse med de tilsvarende bestemmelser i traktaterne om oprettelse af Det Europæiske Fællesskab og Det Europæiske Atomenergifællesskab.

Artikel 3

Formanden for Rådet foretager den i artikel 4 i tillægsprotokollen omhandlede notifikation på Det Europæiske Fællesskabs vegne (2). Formanden for Kommissionen foretager samme notifikation på Det Europæiske Atomenergifællesskabs vegne.

Udfærdiget i Bruxelles, den 4. december 1995.

For Rådet

J. SOLANA

Formand

For Kommissionen

J. SANTER

Formand

(1) EFT nr. C 323 af 4. 12. 1995.

(2) Datoen for tillægsprotokollens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
RÅDETS AFGØRELSE af 18. september 1995 om indgåelse af tillægsprotokollerne om handel med tekstilvarer mellem Det Europæiske Fællesskab og Den Tjekkiske Republik og mellem Det Europæiske Fællesskab og Den Slovakiske Republik til Europaaftalen mellem De Europæiske Fællesskaber og Den Tjekkiske og Slovakiske Føderative Republik (95/590/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger om en tillægsprotokol om handel med tekstilvarer til Europaaftalen med Den Tjekkiske og Slovakiske Føderative Republik; denne tillægsprotokol er bragt i midlertidig anvendelse ved Rådets afgørelse 92/625/EØF af 21. december 1992 (1);

tillægsprotokollen indeholder bestemmelser, som indebærer, at hvis Den Tjekkiske og Slovakiske Føderative Republik juridisk ophører med at eksistere, overgår rettigheder og forpligtelser i henhold til protokollen til de nye republikker;

Den Tjekkiske og Slovakiske Føderative Republik er ophørt med at eksistere;

Fællesskabet, Den Tjekkiske Republik og Den Slovakiske Republik har aftalt at indgå to tillægsprotokoller mellem Fællesskabet og Den Tjekkiske Republik og mellem Fællesskabet og Den Slovakiske Republik til afløsning af tillægsprotokollen med den tidligere Tjekkiske og Slovakiske Føderative Republik;

med henblik herpå har Kommissionen på Fællesskabets vegne ført forhandlinger om tillægsprotokoller med de to partnerlande;

disse tillægsprotokoller bør godkendes -

TRUFFET FØLGENDE AFGØRELSE:

Artikel 1

Tillægsprotokollerne om handel med tekstilvarer mellem Det Europæiske Fællesskab og Den Tjekkiske Republik og mellem Det Europæiske Fællesskab og Den Slovakiske Republik til Europaaftalen mellem De Europæiske Fællesskaber og Den Tjekkiske og Slovakiske Føderative Republik godkendes herved på Fællesskabets vegne.

Teksten til tillægsprotokollerne er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne de to tillægsprotokoller, der er omhandlet i artikel 1, med bindende virkning for Fællesskabet.

Udfærdiget i Bruxelles, den 18. september 1995.

På Rådets vegne

P. SOLBES MIRA

Formand

(1) EFT nr. L 410 af 31. 12. 1992, s. 1.